Hvad er reglerne for montering af sprængwire?
Påhængsvogne (O1) med en totalvægt under 750 kg skal ikke være forsynet med bremser, men hvis den er, så skal den opfylde de regler, som er nævnt ovenfor.
Påhængsvogne (O2) med en totalvægt over 750 kg skal være forsynet med påløbsbremse
Alle anhængere med påløbsbremse skal være fastgjort til den trækkende bils karosseri med en sprængwire. Sprængwiren skal aktivere påløbsbremsen på påhængsvognen, så den standser, hvis uheldet er ude, og påhængsvognen falder af trækket
Sprængwiren skal monteres korrekt i det på tilkoblingsanordningen/bilens karosseri monterede beslag, som typisk er et ’øje’ nær anhængertrækket. Wiren må ikke monteres på andre måder, f.eks. ”lægges om” selve anhængerkrogen
Hvis køretøjet har E-godkendt tilkoblingsanordning med beslag/øje for sprængwire på den aftagelige del, og hvor dette er en del af godkendelsen, kan det også anvendes
Bemærk: De ovenfor nævnte regler skal ikke være opfyldt for påhængsvogn O2, med én aksel eller med to aksler med en indbyrdes afstand på mindre end 1,00 m, såfremt
a) den tilladte totalvægt ikke overstiger 1.500 kg, og
b) der, foruden tilkoblingsanordningen mellem bil og påhængsvogn, tillige findes en yderligere mekanisk forbindelse, der kan have form af en kæde eller en wire, der, i tilfælde af at koblingen adskilles, forhindrer, at påhængskøretøjets trækstang rører jorden, og som kan opretholde en vis styring af påhængskøretøjet
Den wire der nævnes i punkt b) kaldes en sikkerhedswire. En sikkerhedswire sprænger ikke når påhængsvognen falder af trækket, men sørger som nævnt ovenfor blot for, at påhængskøretøjet opretholder en vis styring, da wiren fastgøres på den trækkende bil. Denne sikkerhedswire er oftest lavet som en løkke, og må, modsat sprængwiren, gerne 'lægges om' selve trækket.